
RAPORT  COMUN

asupra proiectului de Lege pentru aprobarea Ordonanţei de urgenţă a Guvernului nr.8/2009 privind acordarea tichetelor de vacanţă
În conformitate cu prevederile art.95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială şi Comisia pentru industrii şi servicii au fost sesizate, prin adresa nr. PLx 214/2009 din 30 martie 2009, cu dezbaterea pe fond a proiectului de Lege pentru aprobarea Ordonanţei de urgenţă a Guvernului nr.8/2009 privind acordarea tichetelor de vacanţă.

La întocmirea prezentului raport, Comisiile au avut în vedere: 

· avizul favorabil al Consiliului Legislativ (nr.70/6.02.2009)

· avizul favorabil al Comisiei juridice, de disciplină şi imunităţi (nr.31/407/27.04.2009)
· avizul favorabil al Comisiei pentru buget, finanţe şi bănci (nr.22/252/29.04.2009)

· avizul favorabil al Comisiei pentru administraţie publică, amenajarea teritoriului şi echilibru ecologic (nr.26/367/15.04.2009)


Proiectul de lege are ca obiect de reglementare acordarea de tichete de vacanţă. Acestea vor fi suportate integral de angajator, iar sumele corespunzătoare acestora vor fi deductibile la calculul impozitului pe profit, în limita a 6 salarii minime pe economie garantate, pentru fiecare angajat, pe an calendaristic. Pentru salariat, tichetele de vacanţă sunt scutite de plata impozitului pe venit şi a asigurărilor sociale aferente. Tichetele de vacanţă pot fi acordate de angajator, acesta nefiind obligat ci doar stimulat să le includă în pachetul salarial. Aceste tichete pot fi acceptate numai de structurile de primire turistice sau agenţiile de turism autorizate de Ministerul Turismului şi pot fi utilizate doar pentru achiziţionarea de servicii turistice pe teritoriul României.

Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată.

În conformitate cu prevederile art.61 şi art.63 din Regulamentul Camerei Deputaţilor, republicat, cu modificările şi completările ulterioare,Comisiile au dezbătut proiectul de lege în şedinţa comună din 2 iunie 2014. La lucrări au fost prezenţi 21 deputaţi din totalul de 24 membri ai Comisiei pentru muncă şi protecţie socială şi 22 deputaţi din totalul de 24 membri ai Comisiei pentru industrii şi servicii.

Raportul comun a fost adoptat cu unanimitate de voturi.
La dezbateri au participat, în conformitate cu prevederile art.55 din Regulamentul Camerei Deputaţilor:

· dl Florin Jianu – Ministru Delegat pentru întreprinderi mici şi mijlocii, mediu de afaceri şi turism; 
· dl Răzvan Filipescu – Preşedintele Autorităţii Naţionale pentru Turism;

· dl Ion Ghizdeanu – Preşedinte Comisia Naţională de Prognoză, Secretar de Stat, Ministerul Finanţelor Publice;

· d-na Elena Iordache – Director general adjunct, Ministerul Finanţelor Publice;

· d-na Gica Marenca – consilier superior, Ministerul Finanţelor Publice;

· d-na Vetuţa Avramescu – consilier superior, Ministerul Finanţelor Publice;

· dl Marius Răduţ – expert, Ministerul Finanţelor Publice;

· dl Ştefan Botezatu – Asociaţia Emitenţilor de Tichete de Masă;

· d-na Codruţa Pişa – Asociaţia Emitenţilor de Tichete de Masă.
Proiectul de lege a fost adoptat de Senat în şedinţa din 25 martie 2009.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor.

În urma finalizării dezbaterilor, Comisiile propun Plenului Camerei Deputaţilor adoptarea proiectului de lege cu amendamente, admise şi respinse, redate în anexele la prezentul raport.

ANEXA nr.1

Amendamente admise

În urma finalizării dezbaterilor, membrii celor două comisii propun adoptarea proiectului de lege cu următoarele amendamente:

	Nr. crt.
	Text iniţial

O.U.G. nr.8/2009 
	Text adoptat de Senat
	Amendamente admise

(autor amendament) 
	Motivarea amendamentelor

	1. 
	__
	Titlul legii

Lege pentru aprobarea Ordonanţei de urgenţă a Guvernului nr.8/2009 privind acordarea tichetelor de vacanţă


	Nemodificat
	

	2. 
	__
	Articol unic. – Se aprobă Ordonanţa de urgenţă a Guvernului nr.8 din 18 februarie 2009 privind acordarea tichetelor de vacanţă, publicată în Monitorul Oficial al României, Partea I, nr.110 din 24 februarie 2009, cu următoarele modificări:


	Art.I. – Se aprobă Ordonanţa de urgenţă a Guvernului nr.8 din 18 februarie 2009 privind acordarea tichetelor de vacanţă, publicată în Monitorul Oficial al României, Partea I, nr.110 din 24 februarie 2009, cu următoarele modificări şi completări:

Autori: membrii comisiilor
	Pentru respectarea normelor de tehnică legislativă.

	3. 
	Titlul ordonanţei

Ordonanţă de urgenţă

privind acordarea tichetelor de vacanţă


	Nemodificat
	1. Titlul ordonanţei de urgenţă se modifică şi va avea următorul cuprins:

„Ordonanţă de urgenţă privind acordarea voucherelor de vacanţă”

Autori: membrii comisiilor


	Pentru respectarea normelor de tehnică legislativă.

Pentru corelare cu modificările aduse prin prezentul raport.

	4. 
	Art.1, alin.(1)-(5)

Art.1. – (1) Începând cu data intrării în vigoare a prezentei ordonanţe de urgenţă, pentru recuperarea şi întreţinerea capacităţii de muncă a personalului salarial, angajatorii care încadrează personal prin încheierea unui contract individual de muncă pot acorda, în condiţiile legii, bonuri de valoare, denumite în continuare tichete de vacanţă.

(2) Instituţiile din sectorul bugetar definite conform Legii nr.500/2002 privind finanţele publice, cu modificările ulterioare, şi conform Legii nr.273/2006 privind finanţele publice locale, cu modificările şi completările ulterioare, indiferent de sistemul de finanţare şi subordonare, inclusiv cele care se finanţează integral din venituri proprii, regiile autonome, societăţile comerciale la care statul este acţionar unic sau acţionar majoritar, societăţile şi companiile naţionale care încadrează personal prin încheierea unui contract individual de muncă acordă, în condiţiile legii, tichete de vacanţă.

(3) Tichetele de vacanţă se acordă în limitele sumelor prevăzute cu această destinaţie în bugetul de stat sau, după caz, în bugetele locale, pentru unităţile din domeniul bugetar, şi în limitele sumelor prevăzute cu această destinaţie în bugetul de venituri şi cheltuieli aprobat, potrivit legii, pentru celelalte categorii de angajatori.

(4) Nivelul maxim al sumelor care pot fi acordate salariaţilor sub forma de tichete de vacanţă este contravaloarea a 6 salarii de bază minime brute pe ţară garantate în plată, pentru un salariat, în decursul unui an fiscal.

(5) Tichetele de vacanţă sunt integral suportate de către angajator, în condiţiile art.3.


	Nemodificat

1. La articolul 1, alineatele (2) şi (9) vor avea următorul cuprins:

„(2) Instituţiile publice definite conform Legii nr.500/2002 privind finanţele publice, cu modificările ulterioare, şi instituţiile publice locale definite conform Legii nr.273/2006 privind finanţele publice locale, cu modificările şi completările ulterioare, regiile autonome, societăţile comerciale la care statul este acţionar unic sau acţionar majoritar, societăţile şi companiile naţionale care încadrează personal prin încheierea unui contract individual de muncă acordă, în condiţiile legii, tichete de vacanţă.

Nemodificat

Nemodificat

Nemodificat


	2. La articolul 1, alineatele (1) – (5) se modifică şi vor avea următorul cuprins:

„Art.1. – (1) Începând cu data intrării în vigoare a prezentei ordonanţe de urgenţă, pentru recuperarea şi întreţinerea capacităţii de muncă a personalului salarial, angajatorii care încadrează personal prin încheierea unui contract individual de muncă pot acorda, în condiţiile legii, bonuri de valoare, denumite în continuare vouchere de vacanţă.

(2) Instituţiile publice definite conform Legii nr.500/2002 privind finanţele publice, cu modificările şi completările ulterioare, şi instituţiile publice locale definite conform Legii nr.273/2006 privind finanţele publice locale, cu modificările şi completările ulterioare, indiferent de sistemul de finanţare şi subordonare, inclusiv cele care se finanţează integral din venituri proprii, regiile autonome, societăţile reglementate de Legea societăţilor nr.31/1990, republicată, cu modificările şi completările ulterioare, la care statul este acţionar unic sau acţionar majoritar, societăţile şi companiile naţionale care încadrează personal prin încheierea unui contract individual de muncă, acordă, în condiţiile legii, vouchere de vacanţă.

(3) Voucherele de vacanţă se acordă în limitele sumelor prevăzute cu această destinaţie în bugetul de stat sau, după caz, în bugetele locale, pentru unităţile din domeniul bugetar, şi în limitele sumelor prevăzute cu această destinaţie în bugetul de venituri şi cheltuieli aprobat, potrivit legii, pentru celelalte categorii de angajatori.

(4) Nivelul maxim al sumelor care pot fi acordate salariaţilor sub formă de vouchere de vacanţă reprezintă contravaloarea a 6 salarii de bază minime brute pe ţară garantate în plată, pentru un salariat, în decursul unui an fiscal.

(5) Voucherele de vacanţă sunt integral suportate de către angajator, în condiţiile art.3.”

Autori: membrii comisiilor


	Pentru respectarea normelor de tehnică legislativă. 

Utilizarea unei denumiri consacrate în domeniul turismului, având în vedere emiterea în sistem on-line.

Unitate de terminologie.

Unitate de terminologie.

Unitate de terminologie.

Unitate de terminologie.

	5. 
	Art.1, alin.(6)

(6) Angajatorii acordă tichete de vacanţă numai în cazul în care în anul fiscal anterior au obţinut profit sau venit, după caz.


	Nemodificat 
	3. La articolul 1, alineatul (6) se abrogă.

Autori: membrii comisiilor


	Prevederea este restrictivă.

	6. 
	Art.1, alin.(7)-(9)

(7) Conţinutul minim al pachetului de servicii care se poate achiziţiona prin intermediul tichetelor de vacanţă va fi stabilit prin normele de aplicare a prezentei ordonanţe de urgenţă, care vor fi aprobate prin hotărâre a Guvernului.

(8) Prestarea serviciilor achiziţionate prin intermediul tichetelor de vacanţă se face în unităţi turistice autorizate de Ministerul Turismului.

(9) Angajatul care beneficiază de tichete de vacanţă nu mai beneficiază de prima de vacanţă în cursul anului fiscal.


	Nemodificat

Nemodificat

Nemodificat

(9) Angajatul care beneficiază de tichete de vacanţă nu mai beneficiază de prima de vacanţă în cursul anului fiscal sau de bilete de odihnă, acordate potrivit Legii nr.19/2000 privind sistemul public de pensii şi alte drepturi de asigurări sociale, cu modificările şi completările ulterioare.”
	4. La articolul (1), alineatele (7) – (9) se modifică şi vor avea următorul cuprins:

„(7) Conţinutul minim al pachetului de servicii care se poate achiziţiona prin intermediul voucherelor de vacanţă va fi stabilit prin normele de aplicare a prezentei ordonanţe de urgenţă, care vor fi aprobate prin hotărâre a Guvernului.

(8) Prestarea serviciilor achiziţionate prin intermediul voucherelor de vacanţă se face în unităţi turistice, autorizate de Autoritatea Naţională pentru Turism.

(9) Angajatul care beneficiază de vouchere de vacanţă nu mai beneficiază de prima de vacanţă în cursul anului fiscal sau de bilete de odihnă, acordate potrivit Legii nr.263/2010 privind sistemul unitar de pensii publice, cu modificările şi completările ulterioare.”

Autori: membrii comisiilor


	Pentru respectarea normelor de tehnică legislativă.

Unitate de terminologie.

Corelare cu noua denumire a instituţiei.

Corelare cu legea în vigoare.

	7. 
	
__
	__
	5. După articolul 1 se introduce un nou articol, articolul 11, cu următorul cuprins:

„Art.11. – Societăţile naţionale, companiile naţionale şi societăţile reglementate de Legea nr.31/1990, republicată, cu modificările şi completările ulterioare, la care statul este acţionar unic sau acţionar majoritar, precum şi regiile autonome, indiferent de forma de coordonare/subordonare, pot acorda angajaţilor proprii prime, cu ocazia plecării în concediul de odihnă, numai sub forma voucherelor de vacanţă, în conformitate cu prevederile art.1.”

Autori: membrii comisiilor


	Prevedere necesară în vederea susţinerii turismului românesc.

	8. 
	Art.2. - (1) Tichetele de vacanţă sunt emise de către unităţi specializate în domeniul care face obiectul prezentei ordonanţe de urgenţă şi autorizate de Ministerul Finanţelor Publice, denumite în continuare emitenţi. Autorizaţia de funcţionare se acordă potrivit criteriilor stabilite de Ministerul Finanţelor Publice, prin ordin al ministrului, astfel încât să se asigure dezvoltarea concurenţială a serviciilor prevăzute de prezenta ordonanţă de urgenţă.

(2) Fiecare tichet de vacanţă este valabil dacă are înscrise următoarele menţiuni:
a) emitentul şi datele sale de identificare;

b) valoarea nominală a tichetului de vacantă;

c) angajatorul şi datele sale de identificare;

d) numele, prenumele şi codul numeric personal ale angajatului care este în drept să utilizeze tichetul de vacanţă;

e) spaţiul destinat înscrierii perioadei în care a fost utilizat şi aplicării ştampilei unităţii afiliate;

f) interdicţia unităţii afiliate de a plăti diferenţa în bani dintre valoarea tichetului de vacanţă şi valoarea pachetului de servicii către utilizatorii tichetelor de vacanţă;

g) perioada de valabilitate a utilizării tichetului de vacanţă.

(3) Emitenţii tichetelor de vacanţă au obligaţia de a asigura circulaţia tichetelor de vacanţă în condiţii de siguranţă.

(4) Tichetul de vacanţă are o perioadă de valabilitate de un an de la data emiterii.

	Nemodificat


	6. Articolul 2 se modifică şi va avea următorul cuprins:

„Art.2. – (1) Voucherele de vacanţă sunt emise de către Autoritatea Naţională pentru Turism.

(2) Fiecare voucher de vacanţă este valabil dacă are înscrise următoarele menţiuni:
a) emitentul şi datele sale de identificare;

b) valoarea nominală a voucherului de vacantă;

c) angajatorul şi datele sale de identificare;

d) numele, prenumele şi codul numeric personal ale angajatului care este în drept să utilizeze voucherul de vacanţă;

e) spaţiul destinat înscrierii perioadei în care a fost utilizat şi aplicării ştampilei unităţii afiliate;

f) interdicţia unităţii afiliate de a plăti diferenţa în bani dintre valoarea voucherului de vacanţă şi valoarea pachetului de servicii către utilizatorii voucherelor de vacanţă;

g) perioada de valabilitate a utilizării voucherului de vacanţă.

(3) Autoritatea Naţională pentru Turism are obligaţia de a asigura circulaţia voucherelor de vacanţă în condiţii de siguranţă.

(4) Voucherul de vacanţă are perioadă de valabilitate până la data de 31 decembrie a anului în care a fost emis.”

Autori: membrii comisiilor


	Pentru respectarea normelor de tehnică legislativă.

ANT este instituţia cu atribuţii în domeniul turismului.

Unitate de terminologie.

Unitate de terminologie.

Voucherele de vacanţă nu pot avea valabilitate decât pentru anul în cursul căruia au fost acordate.



	9. 
	Art.3, alin.(1)-(2)

Art.3. - (1) Angajatorul împreună cu organizaţiile sindicale legal constituite şi reprezentative la nivelul unităţii sau, acolo unde nu este constituit un sindicat, cu reprezentanţii salariaţilor stabilesc de comun acord emitentul tichetelor de vacanţă cu care vor contracta prestarea serviciilor corespunzătoare.

(2) Autorităţile şi instituţiile publice din sectorul bugetar vor contracta serviciile privind emiterea tichetelor de vacanţă cu emitenţii, în condiţiile legislaţiei în vigoare.
	2. La articolul 3, alineatele (1) – (3) vor avea următorul cuprins:

„Art.3. - (1) Angajatorul, cu consultarea organizaţiilor sindicale legal constituite şi reprezentative la nivelul unităţii sau, acolo unde nu este constituit un sindicat, cu reprezentanţii salariaţilor, stabileşte emitentul tichetelor de vacanţă cu care va contracta prestarea serviciilor corespunzătoare.

(2) Angajatorii prevăzuţi la art.1 alin.(2) vor contracta serviciile privind emiterea tichetelor de vacanţă cu emitenţii, în condiţiile legislaţiei în vigoare.
	7. La articolul 3, alineatele (1) şi (2) se abrogă.

Autori: membrii comisiilor


	Corelare cu modificările propuse, având în vedere că emitentul voucherelor este ANT.
Textul Senatului se elimină.

	10. 
	Art.3, alin.(3)

(3) Sumele corespunzătoare tichetelor de vacanţă acordate de către angajator sunt deductibile la calculul impozitului pe profit, respectiv la calculul impozitului pe venit, în limita a 6 (şase) salarii de bază minime brute pe ţară garantate în plată pentru fiecare angajat, pe an calendaristic, iar pentru salariat sunt scutite de plata impozitului pe venituri şi a impozitelor sociale aferente. Salariul de bază minim brut pe ţară garantat în plată este stabilit prin hotărâre a Guvernului.


	(3) Sumele corespunzătoare tichetelor de vacanţă acordate de angajator sunt deductibile la calculul impozitului pe profit şi se deduc din baza impozabilă în cazul microîntreprinderilor care au optat pentru plata impozitului pe venit.”


	8. La articolul 3, alineatul (3) se modifică şi va avea următorul cuprins:

„(3) Sumele corespunzătoare voucherelor de vacanţă acordate de către angajator sunt deductibile la calculul impozitului pe profit, în limita a 6 salarii de bază minime brute pe ţară garantate în plată pentru fiecare angajat, pe un an calendaristic. Salariul de bază minim brut pe ţară garantat în plata este cel stabilit prin hotărâre a Guvernului.”

Autori: membrii comisiilor


	Pentru respectarea normelor de tehnică legislativă.

Unitate de terminologie.
Pentru corelare cu noile modificări aduse Codului fiscal.

	11. 
	Art.3, alin.(4)

(4) Sumele prevăzute la alin.(3) nu se iau în calcul nici pentru angajator, nici pentru angajat la stabilirea drepturilor şi obligaţiilor care se determină în raport cu venitul salarial. Contravaloarea tichetelor de vacanţă nu se ia în calcul la stabilirea venitului salarial.


	Nemodificat


	9. La articolul 3, alineatul (4) se abrogă.

Autori: membrii comisiilor


	Pentru corelare cu noile modificări aduse Codului fiscal.

	12. 
	Art.3, alin.(5)

(5) Valorile nominale permise pentru tichetele de vacanţă sunt: 10, 20, 30, 40 şi 50 lei.


	Nemodificat


	10. La articolul 3, alineatul (5) se modifică şi va avea următorul cuprins:

„(5) Valorile nominale permise pentru voucherele de vacanţă sunt: 10, 20, 30, 40 şi 50 lei.”

Autori: membrii comisiilor


	Pentru respectarea normelor de tehnică legislativă.

Unitate de terminologie.

	13. 
	__
	__
	11. După articolul 3 se introduce un nou articol, articolul 31, cu următorul cuprins:

„Art.31. – Voucherele de vacanţă se emit numai în sistem on-line.”

Autori: membrii comisiilor


	Pentru evitarea unor costuri suplimentare privind tipărirea acestor vouchere.

	14. 
	Art.4. - (1) Operatorii economici cu activitate de turism din România, autorizaţi de Ministerul Turismului, conform Ordonanţei Guvernului nr.58/1998 privind organizarea şi desfăşurarea activităţii de turism în România, aprobată cu modificări şi completări prin Legea nr.755/2001, cu modificările ulterioare, care deţin structuri de primire turistice clasificate şi/sau agenţii de turism licenţiate şi care acceptă tichete de vacanţă ca modalitate de plată, se denumesc, în mod convenţional şi în înţelesul prezentei ordonanţe de urgenţă, unităţi afiliate.

(2) Comisionul maxim perceput de agenţiile de turism, în calitate de unităţi afiliate, nu poate depăşi 10% din valoarea pachetului de servicii oferit utilizatorilor tichetelor de vacanţă.


	Nemodificat
	12. Articolul 4 va avea următorul cuprins:

„Art.4. - (1) Operatorii economici cu activitate de turism din România, autorizaţi de Autoritatea Naţională pentru Turism, conform Ordonanţei Guvernului nr.58/1998 privind organizarea şi desfăşurarea activităţii de turism în România, aprobată cu modificări şi completări prin Legea nr.755/2001, cu modificările ulterioare, care deţin structuri de primire turistice clasificate şi/sau agenţii de turism licenţiate şi care acceptă vouchere de vacanţă ca modalitate de plată, se denumesc, în mod convenţional şi în înţelesul prezentei ordonanţe de urgenţă, unităţi afiliate.”
(2) Comisionul maxim perceput de agenţiile de turism, în calitate de unităţi afiliate, nu poate depăşi 10% din valoarea pachetului de servicii oferit utilizatorilor voucherelor de vacanţă.”

Autori: membrii comisiilor


	Pentru respectarea normelor de tehnică legislativă.

Unitate de terminologie.

	15. 
	Art.5, alin.(1)

Art.5. - (1) Ministerul Turismului va transmite unităţilor emitente lista cu unităţile afiliate.


	
	13. La articolul 5, alineatul (1) se abrogă.

Autori: membrii comisiilor


	Pentru respectarea normelor de tehnică legislativă.

Corelare cu amendamentele propuse.

	16. 
	Art.5, alin.(2)-(3)

(2) Orice plată, atât între angajatori şi unităţile emitente, cât şi între unităţile emitente şi cele afiliate, se face numai prin intermediul societăţilor bancare, potrivit legii.

(3) Unităţile emitente vor plăti unităţilor afiliate cu care au încheiat contracte pentru decontarea tichetelor de vacanţă contravaloarea acestora după prestarea serviciilor de turism.


	Nemodificat
	14. La articolul 5, alineatele (2) şi (3) se modifică şi vor avea următorul cuprins:

„(2) Orice plată se face numai prin intermediul societăţilor bancare, potrivit legii.

(3) Autoritatea Naţională pentru Turism va plăti unităţilor afiliate cu care au încheiat contracte pentru decontarea voucherelor de vacanţă contravaloarea acestora după prestarea serviciilor de turism.”

Autori: membrii comisiilor


	Pentru respectarea normelor de tehnică legislativă.

Corelare cu amendamentele propuse.

	17. 
	Art.6. - (1) Se interzice unităţii afiliate acordarea unui rest de bani la tichetul de vacanţă.

(2) Contravaloarea serviciilor turistice prestate de către unităţile afiliate peste valoarea tichetelor de vacanţă se suportă de către salariat.


	Nemodificat
	15. Articolul 6 va avea următorul cuprins:

„Art.6. - (1) Se interzice unităţii afiliate acordarea unui rest de bani la voucherul de vacanţă.

(2) Contravaloarea serviciilor turistice prestate de către unităţile afiliate peste valoarea voucherelor de vacanţă se suportă de către salariat.”

Autori: membrii comisiilor


	Corelare cu amendamentele propuse.

	18. 
	Art.7. - (1) Constituie contravenţie şi se sancţionează cu amendă de la 1.000 lei la 5.000 lei acceptarea de către unitatea afiliată spre comercializare a tichetelor de vacanţă de către alte persoane decât titularul tichetului de vacanţă.

(2) Constituie contravenţie şi se sancţionează cu amendă de la 1.000 la 10.000 lei şi retragerea certificatului de clasificare, respectiv a licenţei de turism acceptarea de către unităţile afiliate de tichete de vacanţă pentru achiziţionarea de servicii care nu îndeplinesc condiţiile pachetului minim de servicii prevăzut la art.1 alin.(7).

(3) Constituie contravenţie şi se sancţionează cu amendă de la 5.000 lei la 10.000 lei fapta unităţii afiliate de a da rest în bani la tichetul de vacanţă.

(4) Constatarea contravenţiilor şi aplicarea sancţiunilor se fac de către personalul cu atribuţii de control din cadrul Ministerului Turismului.

(5) Contravenţiilor prevăzute la alin.(1) - (3) le sunt aplicabile dispoziţiile Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările şi completările ulterioare.


	Nemodificat
	16. Articolul 7 se modifică şi va avea următorul cuprins:

„Art.7. - (1) Constituie contravenţie şi se sancţionează cu amendă de la 1.000 lei la 5.000 lei acceptarea de către unitatea afiliată spre comercializare a voucherelor de vacanţă de către alte persoane decât titularul voucherului de vacanţă.

(2) Constituie contravenţie şi se sancţionează cu amendă de la 1.000 lei la 10.000 lei şi retragerea certificatului de clasificare, respectiv a licenţei de turism, acceptarea de către unităţile afiliate de vouchere de vacanţă pentru achiziţionarea de servicii care nu îndeplinesc condiţiile pachetului minim de servicii prevăzut la art.1 alin.(7).
(3) Constituie contravenţie şi se sancţionează cu amendă de la 5.000 lei la 10.000 lei fapta unităţii afiliate de a da rest în bani la voucherul de vacanţă.

(4) Constituie contravenţie şi se sancţionează cu amendă de la 5.000 lei la 10.000 lei şi retragerea licenţei de turism agenţiei de turism, în calitate de unitate afiliată, fapta prin care pachetul de servicii turistice oferit pentru voucherul de vacanţă diferă de pachetul similar de servicii oferit de structura de primire turistică pentru alte categorii de beneficiari.

(5) Constatarea contravenţiilor şi aplicarea sancţiunilor se fac de către personalul cu atribuţii de control din cadrul Autorităţii Naţionale pentru Turism.

(6) Contravenţiilor prevăzute la alin.(1) - (4) le sunt aplicabile dispoziţiile Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările şi completările ulterioare.”

Autori: membrii comisiilor


	Pentru respectarea normelor de tehnică legislativă.

Corelare cu amendamentele propuse.

Corelare cu amendamentele propuse.

Corelare cu amendamentele propuse. 

Corelare cu amendamentele propuse.

	19. 
	Art.8. - În termen de 15 zile de la intrarea în vigoare a prezentei ordonanţe de urgenţă, Ministerul Turismului şi Ministerul Muncii, Familiei şi Protecţiei Sociale vor supune spre aprobare, prin hotărâre a Guvernului, normele metodologice de aplicare a acesteia.

	3. Articolul 8 va avea următorul cuprins:

„Art.8. – (1) În termen de 15 zile de la intrarea în vigoare a prezentei ordonanţe de urgenţă, Ministerul Turismului şi Ministerul Muncii, Familiei şi Protecţiei Sociale vor supune spre aprobare, prin hotărâre a Guvernului, normele metodologice de aplicare a acesteia.

(2) În termen de 15 zile de la intrarea în vigoare a legii de aprobare a prezentei ordonanţe de urgenţă, Ministerul Finanţelor Publice stabileşte, prin ordin al ministrului, criteriile pentru acordarea autorizaţiilor emitenţilor.”


	Se elimină. 
Autori: membrii comisiilor


	Textul iniţial şi-a produs efectele, iar prin art.II introdus prin legea de aprobare a OUG se dispune modificarea şi completarea normelor metodologice de aplicare a OUG.

	20. 
	
	
	Art.II. – În termen de 30 de zile de la data intrării în vigoare a prezentei legi, Autoritatea Naţională pentru Turism şi Ministerul Muncii, Familiei, Protecţiei Sociale şi Persoanelor Vârstnice vor elabora şi vor supune spre aprobare Guvernului, modificarea şi completarea Hotărârii Guvernului nr.215/2009 pentru aprobarea Normelor metodologice privind acordarea tichetelor de vacanţă, în mod corespunzător modificărilor şi completărilor aduse prin prezenta lege.

Autori: membrii comisiilor


	Prevedere necesară, având în vedere modificările şi completările aduse ordonanţei de urgenţă.

	21. 
	
	
	Art.III. - În cuprinsul actelor normative în vigoare, sintagma „tichet de vacanţă” se înlocuieşte cu sintagma „voucher de vacanţă”.

Autori: membrii comisiilor


	Prevedere necesară, având în vedere că şi în alte acte normative se utilizează sintagma tichete de vacanţă.


ANEXA nr.2

Amendamente respinse

În cursul dezbaterilor, membrii celor două comisii au respins următoarele amendamente:

	Nr.

crt.
	Text iniţial

O.U.G. nr.8/2009 
	Text 

adoptat de Senat
	Amendament respins/

autorul amendamentului
	Motivare

	1
	__


	__
	- La articolul 1, după alin.(1) se va introduce un nou punct (11):

„(11) Angajatorul va acorda aceste tichete de vacanţă, după consultarea cu organizaţiile sindicale legal constituite şi reprezentative la nivelul unităţii sau, acolo unde nu este constituit un sindicat, cu reprezentanţii salariaţilor, astfel încât angajatul să aibă posibilitatea să opteze între tichetele de vacanţă şi prima de vacanţă.”

Dep.Paul Victor Dobre 


	Motivaţia susţinerii:

În textul ordonanţei nu se prevede în mod explicit că tichetele de vacanţă înlocuiesc primele de vacanţă. Pentru a elimina orice ambiguitate e nevoie de o precizare în sensul celei formulate în amendamentul prezentat.

Motivaţia respingerii:

Potrivit alin.(9) al articolului 1 „angajatul care beneficiază de tichete de vacanţă nu mai beneficiază de prima de vacanţă în cursul anului fiscal”.



	2
	__
	__
	- La articolul 1, după alin.(2) se introduce un nou alineat, (21), cu următorul cuprins:

„(21) Pentru funcţionarii publici şi alte categorii de salariaţi din sectorul bugetar, tichetele de vacanţă nu pot înlocui primele de vacanţă, la care aceste categorii au dreptul, conform prevederilor art.35 alin.(2) din Legea nr.188/1999 privind statutul funcţionarilor publici, republicată, cu modificările şi completările ulterioare.”

Dep.Paul Victor Dobre 


	Motivaţia susţinerii:

Este nevoie de această precizare pentru ca noul act normativ să nu intre în contradicţie cu prevederile Legii nr.188/1999 privind statutul funcţionarilor publici, potrivit căreia acestor categorii de salariaţi li se acordă pe lângă indemnizaţia de concediu, o primă de vacanţă, cu ocazia plecării în concediu de odihnă.

Motivaţia respingerii:

Propunerea nu poate fi susţinută financiar.

	3
	Art.1, alin.(4)

(4) Nivelul maxim al sumelor care pot fi acordate salariaţilor sub forma de tichete de vacanţă este contravaloarea a 6 salarii de bază minim brute pe ţară garantate în plată, pentru un salariat, în decursul unui an fiscal.


	Nemodificat 
	- La articolul 1, alineatul (4) se modifică şi va avea următorul cuprins:

„(4) Nivelul maxim al sumelor care pot fi acordate salariaţilor sub forma de tichete de vacanţă reprezintă contravaloarea a 6 salarii de bază minime brute pe ţară garantate în plată, pentru un salariat, în decursul unui an fiscal, dar nu mai puţin de 3 salarii de bază minime brute pe ţară garantate în plată.”

Dep.Paul Victor Dobre 


	Motivaţia susţinerii:

Este necesar şi un plafon minim

Motivaţia respingerii:

Nu poate fi impusa o limita minimă, voucherele fiind acordate în funcţie de posibilităţile financiare ale angajatorului.

	4.
	Art.3. - (3) Sumele corespunzătoare tichetelor de vacanţă acordate de către angajator sunt deductibile la calculul impozitului pe profit, respectiv la calculul impozitului pe venit, în limita a 6 (şase) salarii de bază minime brute pe ţară garantate în plată pentru fiecare angajat, pe an calendaristic, iar pentru salariat sunt scutite de plata impozitului pe venituri şi a impozitelor sociale aferente. Salariul de bază minim brut pe ţară garantat în plată este stabilit prin hotărâre a Guvernului.

	
	- La articolul 3, alineatul (3) va avea următorul cuprins:

„(3) Sumele corespunzătoare tichetelor de vacanta acordate de către angajator nu sunt deductibile la calculul impozitului pe profit, respectiv la calculul impozitului pe venit, in limita a 6 (sase) salarii de baza minim brute pe tara garantate în plata pentru fiecare angajat, pe un an calendaristic, iar pentru salariat nu sunt scutite de plata impozitului pe venituri si la impozitele sociale aferente. Salariul de baza minim brut pe tara garantat in plata este stabilit prin hotărâre a Guvernului.”

Dep.Paul Victor Dobre


	Motivaţia susţinerii:

Prin neimpozitarea acestor sume statul pierde venituri importante la bugetul de stat. Aceste tichete de vacanţă ar trebui să aibă regimul primelor de vacanţă care se impozitează şi pe care le înlocuieşte.

Motivaţia respingerii:

Acordarea tichetelor de vacanţă a fost gândiră să aibă un regim similar cu cel al tichetelor de masă. Impactul bugetar a fost luat în calcul la elaborarea acestui act normativ.



	5.
	(4) Sumele prevăzute la alin.(3) nu se iau în calcul nici pentru angajator, nici pentru angajat la stabilirea drepturilor şi obligaţiilor care se determină în raport cu venitul salarial. Contravaloarea tichetelor de vacanţă nu se ia în calcul la stabilirea venitului salarial.


	
	- La articolul 3, alineatul (4)  va avea următorul cuprins:

(4) Sumele prevăzute la alin.(3) se vor lua în calcul atât pentru angajator, cât şi pentru angajat, la stabilirea drepturilor şi obligaţiilor care se determina în raport cu venitul salarial. Contravaloarea tichetelor de vacanta se va lua în calcul la stabilirea venitului salarial. 

Dep.Paul Victor Dobre 


	Motivaţia susţinerii:

Prin neimpozitarea acestor sume statul pierde venituri importante la bugetul de stat. Aceste tichete de vacanţă ar trebui să aibă regimul primelor de vacanţă care se impozitează şi pe care le înlocuiesc.

Motivaţia respingerii:

Acordarea tichetelor de vacanţă a fost gândită să aibă un regim similar cu cel al tichetelor de masă. Impactul bugetar a fost luat în calcul la elaborarea acestui act normativ.



	6.
	Art.4. 

(2) Comisionul maxim perceput de agenţiile de turism, în calitate de unităţi afiliate, nu poate depăşi 10% din valoarea pachetului de servicii oferit utilizatorilor tichetelor de vacanţă.


	
	- La articolul 4, alineatul (2) va avea următorul cuprins:

„(2) Suma comisioanelor percepute de agenţiile de turism, în calitatea de unităţi afiliate, de emitenţii tichetelor de vacanţă sau eventual alte comisioane nu poate depăşi 10% din valoarea pachetului de servicii oferit utilizatorilor tichetelor de vacanţă.”

Dep.Florian Daniel Geantă

Dep.Claudia Boghicevici 


	Motivaţia susţinerii:

Comisionul maxim de 2% perceput de emitenţii tichetelor de vacanţă trebuie inclus în procentul de 10% din valoarea pachetului de servicii perceput de agenţiile de turism, în calitate de unităţi afiliate.

Motivaţia respingerii:

Emitentul tichetelor de vacanţă este Autoritatea Naţională pentru Turism.



	7.
	Art.4. 

(2) Comisionul maxim perceput de agenţiile de turism, în calitate de unităţi afiliate, nu poate depăşi 10% din valoarea pachetului de servicii oferit utilizatorilor tichetelor de vacanţă.


	
	- La articolul 4, alineatul (2) va avea următorul cuprins:

„(2) Comisionul maxim perceput de agenţiile de turism, în calitate de unităţi afiliate, nu poate depăşi 8% din valoarea pachetului de servicii achiziţionat de utilizatorii de tichete de vacanţă.

Dep.Dumitru Chiriţă 


	Motivaţia susţinerii:

Având în vedere cheltuielile operaţionale şi logistice ale agenţiilor de turism făcute în vederea asigurării funcţionării şi utilizării atât a sistemelor de rezervare, cât şi a reprezentării în teritoriu, precum şi media comisioanelor cumulate practicate de agenţiile de turism asupra pachetelor de servicii oferite turistului, respectiv 15-20% în prezent, procentul propus poate asigura buna funcţionare agenţiilor de turism şi calitatea serviciilor oferite de acestea turiştilor.

Motivaţia respingerii:

Între agenţiile de turism (unităţile afiliate) şi structurile de primiri turistice există contracte în care este specificat comisionul perceput.



	8.
	Art.4. 

(2) Comisionul maxim perceput de agenţiile de turism, în calitate de unităţi afiliate, nu poate depăşi 10% din valoarea pachetului de servicii oferit utilizatorilor tichetelor de vacanţă.


	
	- La articolul 4, alineatul (2) va avea următorul cuprins:

(2) Comisionul maxim perceput de agenţiile de turism, în calitate de unităţi afiliate, nu poate depăşi 5% din valoarea pachetului de servicii oferit utilizatorilor tichetelor de vacanţă.

Comisia pentru buget, finanţe şi bănci
	Motivaţia susţinerii:

Pentru diminuarea cheltuielilor aferente emitenţilor de tichete de vacanţă.

Motivaţia respingerii:

Între agenţiile de turism (unităţile afiliate) şi structurile de primiri turistice există contracte în care este specificat comisionul perceput. Este necesară o limită superioară rezonabilă.



	9.
	Art.5. 
(3) Unităţile emitente vor plăti unităţilor afiliate cu care au încheiat contracte pentru decontarea tichetelor de vacanţă contravaloarea acestora după prestarea serviciilor de turism.


	
	- La articolul 5, alineatul (3) va avea următorul cuprins:

„(3) Unităţile emitente vor plăti unităţilor afiliate cu care au încheiat contracte pentru decontarea tichetelor de vacanţă, contravaloarea acestora după prestarea serviciilor de turism. Comisionul maxim perceput de unităţile emitente agenţiilor de turism, în calitate de unităţi afiliate, nu poate depăşi 2% din contravaloarea tichetelor de vacanţă trimise spre decontare.”

Dep.Dumitru Chiriţă 

	Motivaţia susţinerii:

Acest articol reglementează valoarea maximă a comisionului perceput de unităţile afiliate agenţiilor de turism care au calitatea de unităţi afiliate, având în vedere cheltuielile operaţionale şi logistice ale emitenţilor privind serviciile prestate agenţiilor de turism în calitate de unităţi afiliate, în vederea asigurării în condiţii de siguranţă a tichetelor de vacanţă şi serviciile prestate unităţilor afiliate de către emitenţi.

Motivaţia respingerii:

Emitentul tichetelor de vacanţă este Autoritatea Naţională pentru Turism.

